Λίο ΜακΚάρεϊ

Ο Λίο ΜακΚάρεϊ (Thomas Leo McCarey, 3 Οκτωβρίου 1898 - 5 Ιουλίου 1969) ήταν Αμερικανός σκηνοθέτης, σεναριογράφος και παραγωγός ταινιών βραβευμένος με Όσκαρ Σκηνοθεσίας για τις ταινίες Διαζύγιο με Προθεσμία (The Awful Truth, 1937) και Ο Δρόμος της Αγάπης (Going My Way, 1944). Ο ΜακΚάρεϊ στην πολύχρονη καριέρα του γύρισε 200 περίπου ταινίες από τις οποίες, πέρα από τις προαναφερθείσες, οι σημαντικότερες είναι: Σούπα πάπιας (Duck Soup, 1933), Τόπο στα νιάτα (Make Way for Tomorrow, 1937), Ο Πόνος της Αγάπης (Love Affair, 1939), Ποιαν απ' τις Δυο; (My Favorite Wife, 1940), Οι καμπάνες της Αγίας Μαρίας (The Bells of St. Mary's, 1945) και Μεγάλε μου Έρωτα (An Affair To Remember, 1957). 

Παρά το γεγονός ότι ο σκηνοθέτης σκηνοθετούσε ως επί το πλείστον σοφιστικέ κωμωδίες κατά τη δεκαετία του '30, την επόμενη δεκαετία μεταπήδησε στις ταινίες με κοινωνικά και θρησκευτικά μηνύματα, διαπρέποντας και στα δυο είδη. Ο ΜακΚάρεϊ ήταν ένας από τους δημοφιλέστερους σκηνοθέτες κωμωδίας κατά τα χρόνια πριν τον Β' Παγκόσμιο Πόλεμο.

Παραπομπές 

Αμερικανοί σεναριογράφοι
Αμερικανοί παραγωγοί ταινιών
Βραβευμένοι με Όσκαρ Καλύτερης Σκηνοθεσίας
Βραβευμένοι με Όσκαρ Καλύτερης Ιστορίας
Αμερικανοί σκηνοθέτες κινηματογράφου
Βραβευμένοι με Χρυσή Σφαίρα Καλύτερης Σκηνοθεσίας